Simpsonit (13. tuotantokausi)

Simpsoneiden 13. tuotantokausi käynnistyi Yhdysvalloissa 6. marraskuuta 2001 ja päättyi 22. toukokuuta 2002. Suomessa kausi käynnistyi 24. helmikuuta 2002 ja päättyi 27. lokakuuta 2002.
DVD-boksi julkaistiin Suomessa 24. syyskuuta 2010. Yhdysvalloissa 13. kausi julkaistiin myös Blu-ray-versiona 24. elokuuta 2010.
Jaksoluettelo.
Kauhujen talo, osa 12 (Treehouse of Horror XII).
Noitaelämää (Hex And The City)
Homer pilaa mustalaisennustajan salongin ja mustalainen kiroaa tämän. Homer ei ole aluksi moksiskaan mutta pian Margelle kasvaa parta, Lisa muutuu hevoseksi ja Bartin kaula pidentyy. Homer päättää kaverien neuvosta hankkii maahisen, mutta mustalainen ja maahinen menevätkin naimisiin.
Älytalo (House of Whacks)
Simpsonit ostavat arjen helpottamiseksi automatisoidun talon. Päätietokoneen ääni on Pierce Brosnan, joka yrittää saada Margen rakastumaan tähän ja tappaa Homerin.
Velholapset (WizKids)
Bart ja Lisa käyvät noitakoulua ja Lordi Montymort haluaa Lisan taikavoimat itselleen, mutta tarvitsee Bartin apua.
Kahlitut (The Parent Rap).
Kun Bart joutuu vaikeuksiin, uusi tuomari syyttää aluksi Homeria ja myöhemmin myös Margea huonosta vanhemmuudesta ja keksii erikoisia rangaistuksia.
Baarimikko (Homer the Moe).
Moe lähtee vanhaan opinahjoonsa ja jättää Homerin pitämään kapakkaa pystyssä. Kun uudistusintoa uhkuva Moe palaa ja muuttaa kuppilansa trendiravintolaksi, Homer juottaa vanhoja kanta-asiakkaita omassa autotallissaan.
Rakastunut (Hunka Hunka Burns in Love).
Homer kirjoittaa onnenkekseihin ennustuksia, joista yksi johdattaa johtaja Burnsin naisjahtiin. Asiat mutkistuvat, kun heilan ex-miesystävä tulee mukaan kuvioihin.
Kipeä lapsuus (The Blunder Years).
Simpsonit lähtevät ravintolaan, jossa asiakkaita viihdyttää hypnotisoija. Hän hypnotisoi Homerin olemaan kaksitoistavuotias. Yhtäkkiä Homer alkaa huutaa kauhuissaan, eikä huudosta tule loppua. Kun Homer viimein rauhoittuu, selviää että hän näki kaksitoistavuotiaana jotain pelottavaa.
Pikku Buddha (She of Little Faith).
Homerin rakettisekoilujen jälkeen kaupungin kirkko tuhoutuu. Herra Burns korjaa kirkon, sillä ehdolla, että se alkaa mainostaa. Tämä ärsyttää Lisaa, ja hän lakkaa uskomasta. Pitkän etsinnän ja Richard Geren tapaamisen jälkeen hän päättää ryhtyä buddhalaiseksi. Marge haluaa lahjoa Lisan takaisin kristityksi joululahjoilla. Lisa juoksee buddhalaistemppeliin ja kuulee, että voi juhlia kaikkia uskonnolisia juhlia buddhalaisuudestaan huolimatta. Niinpä Lisa palaa kotiin ja lupaa kunnioittaa kristittyjenkin tapoja.
Perhetarkastus (Brawl in the Family).
Erä Monopolia johtaa Simpsonit perheriitaan, jota saapuu selvittämään ammattiauttaja Gabriel. Perhesuhteet alkavat toimia entistä paremmin, mutta ne joutuvat uudelleen koetukselle, kun Homerin ja Nedin Las Vegasissa taannoin naittamat neidot saapuvat yllättäen vierailulle aviomiestensä luo.
Makeaa mahan täydeltä (Sweets and Sour Marge).
Margelle selviää, että sokeriyhtiö on vuosikaudet ujuttanut sokeria Springfieldin asukkaiden ruokavalioon. Tämän seurauksena kaupunki valitaan maailman lihavimmaksi.
Leuat lukossa (Jaws Wired Shut).
Homer murtaa leukansa ja ne joudutaan sitomaan yhteen. Kun hän ei pysty puhumaan, hän oppii kuuntelemaan muita ja ottamaan heidät huomioon. Margesta arki alkaa maistua puulta.
Ei aivan sopimaton tarjous (Half-Decent Proposal).
Margen vanha tanssiaisheila tarjoaa Simpsoneille reilua rahasummaa, jos saa viettää viikonlopun Margen seurassa.
Mitä Bart tahtoo? (The Bart Wants What It Wants).
Bart ihastuu elokuvatähden tyttäreen. Kaksikko viettää aikaa yhdessä, mutta Bart ei osaa päättää, haluaako olla yhdessä vai ei.
Isoisän treffit (The Old Man and the Key).
Isoisä tutustuu vanhainkodissa viehättävään naiseen. Tehdäkseen tähän vaikutuksen hän haluaa Homerin auton lainaksi, mutta Homer pelkää autonsa puolesta.
Tuttuja tarinoita (Tales from the Public Domain).
Kolmessa klassisessa tarinassa Simpsonit esittävät pääosaa. Homer johtaa Odysseuksena kreikkalaisarmeijaa Troijaa vastaan, Bart haluaa Hamletina kostaa isänsä kuoleman ja Lisa johtaa Jeanne d'Arcina ranskalaiset englantilaisia vastaan.
Perhe Riossa (Blame it on Lisa).
Simpsonit ihmettelevät valtavaa puhelinlaskuaan. Lisa paljastaa vanhemmilleen auttaneensa brasilialaista poikaa Ronaldoa, muttei ole kuullut hänestä pitkään aikaan. Lisa on huolissaan ja Simpsonit päättävät lähteä Rioon etsimään Ronaldoa. Homer ja Bart ottavat laittoman taksin, jonka kuljettaja kidnappaa Homerin, mutta Bart kerkeää paeta. Riossa on karnevaalit ja Bart, Lisa ja Marge menevät sinne, kunnes flamingo-asuun pukeutunut henkilö huutaa Lisaa. Puvun alta paljastuu Ronaldo, joka kertoo saaneensa työpaikan. Ronaldo antaa Simpsoneille lunnasrahat Homerin pelastamiseksi ja he menevät hissillä vuorelle. He heittävät lunnasrahat kidnappaajille, hissin vaijeri pettää ja he putoavat. Homer on pelastettu, mutta käärme syö Bartin, joka alkaa sambaamaan käärmeen sisällä.
Uraohjus (Weekend at Burnsies).
Homer tuhoaa linnunpelättimen Simpsoneiden kasvimaalta ja saa variksista ystäviä itselleen. Varikset kuitenkin käyvät Homerin kimppuun kun Homer alkaa puhua "nyrkkisäännöistä". Homerin silmät joudutaan ompelemaan takaisin paikoilleen ja Homer saa kipulääkkeeksi marihuanaa. Tästä Homer saa ylennyksen, koska hän oli ainoa joka nauroi Johtaja Burnsin
vitseille. Pian lääkemarijuana kielletään ja Homer on pulassa, koska ei enää pysty nauramaan Burnsin vitseille.
Eräs elämäntarina (Gump Roast).
Kuin Forrest Gump konsanaan, Homer ryhtyy kertomaan elämäntarinansa.
Sarjakuva-Homer (I am Furious Yellow).
Koulussa käy puhumassa sarjakuvapiirtäjä ja Bartin mielestä homma on maailman helpoin. Bart ryhtyy sarjakuvapiirtäjäksi, jotta voisi jäädä eläkkeelle jo 12-vuotiaana. Hän keksii hahmon nimeltä "Raivofaija", joka muistuttaa tavoiltaan ja ulkonäöltään Homeria. Raivofaijan seikkailut perustuvatkin Homerin tekemisiin. Hahmo saavuttaa suuren suosion. BetterThanTV.com haluaa tehdä "Raivofaijasta" nettianimaatioita. Bart suostuu. 
Homer näkee animaation ja raivostuu, kun tajuaa kuka ne on tehnyt. Homer menee kotiin ja kuristaa Bartia, mutta perhe sanoo että Homer on täysi raivopää. Homer päättää tyyntyä. Kun hän meinaa raivostua, hän tukahduttaa sen, mutta niskaan ilmestyy patti. Bart ei enää keksi "Raivofaijalle" mitään, koska Homer ei enää raivostu mistään.
Bart ja Milhouse tekevät ansan, johon Homer menee, mutta BetterThanTV.com on mennyt konkurssiin ja Bart joutuu lopettamaan sarjakuvauransa.
Ihana Apu (The Sweetest Apu).
Kun Manjulaa eivät petihommat kiinnosta, Apu hairahtuu syrjähyppyyn pirtelöfirmassa työskentelevän neitokaisen kanssa. Homer ja Marge tekevät parhaansa paikatakseen pariskunnan välit.
Pikku lukiolainen (Little Girl in the Big Ten).
Välttääkseen reput liikunnassa Lisa ryhtyy harrastamaan voimistelua. Salilla hän tutustuu opiskelijatyttöihin ja pääsee oikean ikänsä salaamalla mukaan yliopistokuvioihin.
Tosi-tv (The Frying Game).
Simpsoneiden uuteen pihalampeen ihastuu erittäin harvinainen kiljutoukka, jonka vahingoittamisesta Homer tuomitaan yhdyskuntapalveluun. Juonenkäänteet vievät Homerin aina sähkötuoliin saakka, syytettynä vanhan naisen murhasta.
Isän poliisitoimi (Papa's Got a Brand New Badge).
Homer perustaa Lennyn ja Carlin kanssa uuden lainvalvontayksikön, Springshieldin, jolle pormestari Quimby pian luovuttaa vastuun kaikesta Springfieldin lainvalvonnasta. Lainvalvojana toimiessaan Homer saavuttaa vihdoinkin Springfieldin asukkaiden kunnioituksen. Kun Läski-Tony, jonka Homer oli vanginnut, vapautuu vankilasta, hän uhkaa miehineen surmata Homerin ellei tämä jätä lainvalvontatehtäviään ja kaupunkia taakseen. Läski-Tony saapuu Simpsoneiden talolle ja on tappaa Homerin, kun kuin tyhjästä ammutut luodit kaatavat Tonyn ja hänen miehensä. Homer päättää luovuttaa poliisivirkansa ensimmäiselle ohikulkijalle, joka sattuu olemaan komissaario Wiggum. Paljastetaan, että salaperäinen ampuja oli Maggie, joka oli ampunut huoneensa ikkunasta ja piilottaa kiväärin sänkynsä lakanoihin juuri kun Homer ja Marge astuvat huoneeseen ja katsovat näennäisesti nukkuvaa tytärtään.